ТӘРБИЕЛЕУ-БІЛІМ БЕРУ ПРОЦЕСІНІҢ ЦИКЛОГРАММАСЫ

Білім беру ұйымы (балабақша / шағын орталық) НҰРДӘУЛЕТ БӨБЕКЖАЙЫ КМҚК
Топ: кіші топ  
Балалардың жасы: 2 жастағы балалар
Жоспардың құрылу кезеңі: 03.08.2026 ж. - 07.08.2026 ж. «Мейірімділік аптасы»
Педагогтің аты-жөні Мусина Р.С., Тулепбергенова А.Т. 

	Күн тәртібі
	
	
	
	
	

	Балаларды далада қабылдау
	Күнделікті дене қызуын өлшеу, балалардың дене терісіне, сыртқы келбетіне назар аудару; тәрбиешінің ата-аналарды толғандарған сұрақтарына жауаптары; балаларға арналған қолайлы орта тудыру.

	
	Ата-аналармен "Балаларға ертегі оқу" тақырыбында әңгімелесу.

	
	Логоырғақты жаттығу: "Бауырсақ" және музыкамен жүгіру.
(тіл дамыту және көркем әдебиет)
Мақсат-міндеттер: Бауырсақ кейіпкерінің сөздерін жатқа ырғаққа сай айтуға машықтандыру; ертегі әлеміне деген қызығушылықты арттыру.
Мен Бауырсақпын, Бауырсақ.
Менің бетім домалақ.
Қалған ұннан илендім,
Ыстық майға піскенмін.
Бауырсақпын, домалақпын,
Домалап келем жолақпен.
"Пирамиданы құраймыз" ойыны.
(сенсорика)
Мақсат-міндеттер. Берілген заттардың 3-4 сенсорлық қасиеттеріне байланысты таңдауды жүзеге асыра отырып, түсі, көлемі, өлшемі бойынша әртекті заттарды салыстыру, заттардың санын ажырату (біреу-көп); "көз бен қолдың" сенсомоторлық кеңістіктік үйлесімділігін дамыту; қабылдауды, ойлауды дамыту.
Түрлі-түсті шеңберлерден,
Пирамида құраймын,
Ең үстіңгі түсті алып,
Қайта кілемге шашамын.
	"Бауырсақ" ертегісін фланелеграфта көрсетіп отырып, айту.
(тіл дамыту және көркем әдебиет)
Мақсат-міндеттер: балаларды ертегі мазмұнын мұқият тыңдап, желісін есте сақтауға мүмкіндіктер жасау; ертегі әлеміне деген қызығушылықты қалыптастыру.
Мазмұндау элементтерімен ертегі желісі бойынша әңгімелеу.
Құралдары: фланелеграф, ертегі кейіпкерлерінің кескіндері.
"Сиқырлы сөздер".
(тіл дамыту және көркем әдебиет, қоршаған әлеммен таныстыру)
Мақсат-міндеттер. Балаларды әдептілік ережелеріне баулу; жағымды көңіл-күйге бөленуге бейімдеу; әдептілік сезімдерін қалыптастыру.
Көмек үшін алғыс білдіру, қоштасу және сәлемдесу.
	Қиынды суреттермен ойындар: "Ертегі кейіпкерлерін құра".
(сенсорика)
Мақсат-міндеттер: балаларды ұсақ бөліктерден (2-4) тұтас бейнені құрастыруға дағдыландыру; жазықты бағдарлау, ойлау, қабылдау қабілеттерін дамыту.
Балаларды, ертегі кейіпкерінің суреті құрастырылғаннан кейін, оны атауға шақыру.
Ә. Асылбеков «Әдептілік әліппесі»
Атам маған әманда,
Әдепті бала бол деген.
Ата сөзі санамда,
Қалып қойды әрқашан.
Жасы үлкен кісінің,
Кесіп өтпей көлденең.
Ізетімен кішінің,
Сәлемдесіп қол берем.
Атам маған әманда,
Кішіпейіл бол деген.
Ата сөзі санамда-
Мақтанбауды жөн көрем.
	Тақпақ мәнерлеп оқу жаттығуы.
(тіл дамыту және көркем әдебиет)
Мақсат-міндеттер: балалардың есте сақтау, ойлау, сөйлеу қабілетін, жағымды эмоцияларды дамыту.
Құралдар: әтештің суреті.
Айдарлы әтеш,
Таң атпай тұрыпты,
Ойқастап жүріпті.
Жан-жағына қарапты,
Айдарын тарапты.
- Балалар, әтеш адасып, қандай ертегіден келгенін ұмытып қалыпты. Қане оған ертегіні табуға көмектесейікші:
- Ертегінің шымылдығы ашылсын,
Балаларды әлеміне шақырсын!
"Жуыну әні" атты мультфильмін көру.
https://bilimkids.kz/kk/media/video/umyvaemsya-vmeste
(тіл дамыту және көркем әдебиет, музыка)
мақсат-міндеттер. Балаларды бас кейіпкерлердің қимылдарына еліктеуге, әннің сөздерін қайталауға қызықтыру; өз бетінше жуыну және беті мен қолын жеке орамалмен құрғатып сүрту рәсіміне еруге ынталандыру.
	""Шұбар тауық" ертегісін рет-ретімен құрастыр" дидактикалық ойыны.
(тіл дамыту және көркем әдебиет)
Мақсат-міндеттер: балаларды бірнеше суреттерден "Шұбар тауық" ертегісінің желісін құрастыруға машықтандыру; есте сақтау, ойлау, сөйлеу қабілеттерін дамыту.
"Бастаған суретті аяқтайық" сурет салудан жаттығулар.
(сурет салу)
Мақсат-міндеттер: Балалардың бейнелеу әрекетіне деген қызығушылығын ояту, көркемдік қабылдауларын дамыту. Ересектермен бірлескен әрекеттерге қызығушылықты ояту. Қағазға, құмға саусақпен сурет салу, ересектер салған суретті толықтыру. Ұсақ қол моторикасын, қабылдау қабілетін дамыту. Қарындашты үш саусақпен, қатты қыспай ұстау, суреттің қарапайым элементтері ретінде тік және тұйықталған дөңгелек сызықтарды қағаз бетінде жеңіл жүргізу. Белгілі бір ережелерді орындау: дұрыс отыру, қағазды умаждамау, жұмысты ұқыпты жасау.

	
	Еңбекке баулуға арналған тапсырма: конструктор бөлшектерін қорапқа жинау.
Конструктордың қорапқа салынғанына назар аудару; егер олар шашылып жатса, бөлшектері қорапқа симайтынын белгілеу.
Мақсат-міндеттер: балаларды ұқыптылыққа, тазалыққа тәрбиелеу.
(еңбек іс-әрекеті)
	Еңбекке баулуға арналған тапсырма: табиғат бұрышындағы бөлме өсімдіктерінің жапырақтарын сүрту.
Мақсат-міндеттер: еңбек дағдыларын дамытуды жалғастыру, өсімдіктерді аялауға тәрбиелеу.
(еңбек іс-әрекеті)
	Еңбекке баулуға арналған тапсырма: "Ойнап болғаннан кейін топ ішін жиыстыру".
Мақсат-міндеттер: балаларда саналы түрде тәртіпке деген ұмтылысты, ойыннан кейін ойыншықтарды жинау әдетін қалыптастыру, жұмыс жоспарын құра білу, алдағы іс-әрекетке қажетті материалдарды таңдай білуге үйрету.
(еңбек іс-әрекеті)
	Еңбекке баулуға арналған тапсырма: үлескедегі бұтақтарды жинаймыз.
Мақсат-міндеттер: қарапайым тапсырмаларды орындауды үйрету; еңбек дағдыларын қалыптастыру.
(еңбек іс-әрекеті)
	Еңбекке баулуға арналған тапсырма: серуен алдынды ойыншықтарды жинау.
Жапырақтарды, бұтақтарды, тастарды шелекке жинап салу, белгіленген орынға апару. Құмды құмсалғышқа салу. Құмды құлсалғыш қақпағынан сыпыру.
Мақсат-міндеттер: қарапайым тапсырмаларды орындауды үйрету; еңбек дағдыларын қалыптастыру.
(еңбек іс-әрекеті)

	Таңғы гимнастика
	(дене тәрбиесі)
№16-таңғы гимнастика кешені
1. Бір-бірінің артынан жүру және жүгіру.
2. «Жалаушаны көрсетіңдер». 3 рет қайталау (сол қолмен қайталау)
Б.қ.: аяқ арасы алшақ қойылған, оң қолдағы жалаушаны төмен ұстау. Жалаушаны көтеру, сермеу, қарау, төмен түсіру.
3. «Жалаушаны тықылдат». 3 рет қайталау.
Б.қ: сол қалып. Еңкею, жалаушаның таяқшасын еденге тықылдату, тік тұру.
4. Бір-бірінің артынан жүгіру. Бір-бірінің артынан тыныш жүру.

	Гигиеналық шаралар
	Сумен жуыну. Өз бетінше жеке орамалмен құрғатып сүрту. Шектеу шараларына байланысты залалсыздандыру үшін қосымша санитарлық талаптар қойылған болса орындау. Қажеттілігіне қарай, балаларға көмектесу арқылы өз-өзіне қызмет ету дағдыларын жетілдіру (педагогтің көмегі, бір-біріне көмектесу).

	Таңғы асқа дайындық
	(қоршаған әлеммен таныстыру, мәдени-гигиеналық дағдылар)
Балалармен бірге ойыншықтарды орнына жинау; тазалыққа баулу. Тамақтанар алдында қол жуу ережесін сақтап жуғызу; өз орамалын қолдануға дағдыландыру.

	Таңғы ас
	Көркем сөз:
Денсаулыққа пайдалы,
Ботқа жейік келіңдер.
Өзі жұмсақ, тәп-тәтті,
Дәмін татып көріңдер.
Мақсаты: балаларды жақсы тәбетпен, әдеппен тамақтануға бейімдеу.
(мәдени-гигиеналық дағдылар)

	Тәрбиеші
мен
балалардың
еркін
әрекеті
	Әңгімелесу: «Анамыз бен әкемізге қалай көмектесеміз?», «Жақындарымызды қалай қуантуға болады»
(қоршаған әлеммен таныстыру, тіл дамыту және көркем әдебиет)
Мақсат-міндеттер.
«Отбасы» саусақ гимнастикасы.
(дене тәрбиесі, тіл дамыту және көркем әдебиет)
Мақсат-міндеттер.
Әр жолды айтқан сайын балалар саусағын бүгеді.
Мына саусағым - атам,
Мына саусағым - әжем,
Мына саусағым - әкем,
Мына саусағым - анам,
Мына саусағым - мен.
	"Менің сүйікті ертегілерім әңгімелеуі.
(тіл дамыту және көркем әдебиет)
Мақсат-міндеттер: балалардың апта тақырыбы бойынша сөздік қорларын белсендету және дамыту үшін жағдай тудыру.
Орталықтарда суреттер мен үстел-үсті ойындарын орналастыру.
Құралдар: балаларға таныс ертегі сюжеттері салынған суреттері.
Сурет салу: «Айсұлу қуыршақтың бантигі».
(сурет салу)
Мақсат-міндеттер. Балалардың дайын пішінді бояуға тигізіп, қағаз бетіне бастырып, бантикті салуға машықтандыру.
	Дидактикалық ойын: «Жылы сөз айту».
(қоршаған әлеммен таныстыру, тіл дамыту және көркем әдебиет)
"Дәмінен ажырат" ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың түйсік-сезімдерін жетілдіру.
- Мен атаға арнап бауырсақ пісіргім келеді, бірақ ұнның және қанттың қайда екенін ұмытып қалдым. Балалар, маған оларды ажыратуға көмектесіңдерші. (Үстел үстінде екі ыдыс тұрады: біреуінде қант, ал екіншісінде ұн. Балалар ыдысқа саусақтарын салып, қайсысынды қант, ал қайсысында ұн екенін дәмі .)
- Ал сендер қант екенін қайдан білдіңдер? (Балалардың жауаптары - ол тәтті.)
	"Әтеш пен бұршақ дәні" ертегісін айту.
(тіл дамыту және көркем әдебиет)
Фланелеграфтағы театр.
Мақсат-міндеттер: балалардың ертегілер әлеміне деген қызығушылығын арттыру; ертегі желісін есте сақтауға мүмкіндіктер жасау.
Құралдары: ертегі кейіпкерлерінің кескіндері, фланелеграф.
Дидактикалық ойын: «Анаңа қандай гүл шоқтарын сыйлағың келеді».
(қоршаған әлеммен таныстыру, тіл дамыту және көркем әдебиет)
Мақсат-міндеттер.
Көркемсөзді оқу жаттығуы.
(тіл дамыту және көркем әдебиет)
Бүбішхан Тікебаева. «Әжеме».
Мен әжемді сүйемін,
Киімді өзім киемін,
Ақылына көнемін,
Өлең айтып беремін.
Мені жақсы көреді,
Жүреді ылғи мақтап-ақ.,
Әжем жазған өлеңді,
Айтып берем жаттап ап.
	Сергіту сәті.
(дене тәрбиесі)
Мақсат-міндеттер: балалардың қимыл қабілеттерін, ырғаққа сай қимылдау қабілетін дамыту.
Ну орманда бір үй тұр (Балалар бір орында адымдайды.)
Алға емес, артқа қарап тұр. (Балалар бұрылады)
Сол үйшікте кемпір бар. (Сұқ саусақты шошайту.)
Мыстан кемпір деген тұрғын бар. (Екінші қолдарын шошайту.)
Мұрны ілмек, (Саусақпен көрсету.)
Көзі үлкен, (Көрсету.)
Отша лаулап, жанады. (Бастарын шайқау)
Оһ, өзі сондай ашулы! (Бір орында жүгіру)
Шаштарымыз тікірейді. (Қолды жоғары көтеру).
Көркемсөзді оқу жаттығуы.
(тіл дамыту және көркем әдебиет)
Мақсат-міндеттер.
Тоқаш Бердияров «Әпкесінің әлдиі»
Әлди-әлди, бөбегім,
Ақ бетіңнен өбемін.
Ұйықтай қойшы, бөбегім,
Тисін солай көмегің.

	
	Дене тәрбиесінен ойын-жаттығулар
"Орман дәрігері"
Мақсат-міндеттер: Балаларды допты кеудесінен төмен ұстап, алдыға қарай жоғарыға лақтыру іскерліктерін жетілдіру; балаларды лақтыру жаттығуын ынтамен жасауға құлшындыру; дене, қол және саусақ бұлшық еттерін дамыту; допты бастан жоғары лақтыру техникасын меңгерту және лақтыру қабілеттерін кеңейту; лақтыру кезінде ептілік пен дәлдік дағдыларына тәрбиелеу.
	Тіл дамыту және көркем әдебиеттен ойын-жаттығулар
"Арыстан мен түлкі"
Мақсат-міндеттер: Ертегіні оқу, мазмұнын түсіндіру. Ертегінің мазмұны бойынша қойылған сұрақтарға жауап беру арқылы есте сақтау қабілеттерін дамыту,сөздік қорларын молайту, тілдерін дамытып, байланыстырып сөйлеуге үйрету; қоршаған әлемдегі жануарларды ажыратып тануға деген түсініктерін кеңейту. Олардың тіршілік мекенін білуге үйрету. Балалардың артикуляциялық аппаратын, сөйлеу тынысын және диалогтық сөйлеуін, есте сақтау, есту және көру зейіндерін дамыту.; қайырымдылық, жанашырлық сезіміге тәрбиелеу.
	Сенсорикадан ойын-жаттығулар
"Сиқырлы домалақ"
Мақсат-міндеттер: Балалардың сенсорлық қабылдауларын дамыту, геометриялық фигуралар туралы білімдерін бекіту.
"Отбасы" сюжетті-рөлдік ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды отбасының өмірін шығармашылық түрде көрсетуге жетелеу. Сюжеттегі екі кейіпкердің (анасы, қызы) өзара әрекеттесу іскерліктерін қалыптастыру. Өзара әрекеттесу және бір-бірімен тіл табысу біліктіліктерін дамыту.

	Мүсіндеуден ойын-жаттығулар
"Бауырсақ"
Мақсат-міндеттер: Балаларға екі алақанның ортасымен дөңгелек жасауды үйрету; бұйымды қосымша материалдардың көмегімен, керекті бейнеге жеткізу. Ертегінің мазмұнын түсіну. Сөйлеу және ойлау дағдыларын дамыту.
	Музыкадан ойын-жаттығулар
"Ертегілер әлемі"
Мақсат-міндеттер: «Ертегілер елінде» әуен ырғағы туралы ұғым беру. Балалардың музыкаға қызығушылығын, қабілетін арттыру. Музыкалық әуен арқылы балаларды ойыншықты ұқыпты ұстауға тәрбиелеу.

	Серуенге дайындық
	(мәдени-гигиеналық дағдылар, қоршаған әлеммен таныстыру)
Балаларды өз шкафтарын танып, белгілі бір ретпен киініп-шешінуге, әртүрлі ілгектерді қолдана білуге баулуды жалғастыру. Киіміндегі олқылықты байқап, оны өз бетінше немесе ересектердің көмегімен ретке келтіруге, қажет кезде көмек сұрауға, серуенге дайын екенін білдіруге үйрету.
Серуенге шығар алдында қауіпсіздік жөніндегі нұсқаулар: "дұрыс", "дұрыс емес", "қауіпті" түсініктерін, серуенде сумен және құммен ойындарда қауіпсіздік ережелерін бекіту, лас суды ішпеу, құмды шашпау, тастарды лақтырмау, бас киімді шешпеу жайында қайта ескерту. Өз қажеттері туралы дереу педагогке айтуды ұсыну.
Айжан ақ көйлек киген,
Ақжан көк жалбар киген,
Мейір күртеше киген.
Ал не киесің сен?
Көйлекті ме? Жейдені ме?
Күртешені ме? Кеудешені ме?
Киіне ғой, өтінеміз,
Ойында сені күтеміз. (Д. Ахметова)

	Күндізгі серуен
	Аула сыпырушының жұмысын бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: аулашының еңбегі жайындағы түсініктерін тиянақтау; байқағыштыққа, ересектердің еңбегін құрметтеуге тәрбиелеу.
Аула сыпырушының көгалды (газон) тазалайтынына назар аудару. Аула сыпырушыда қандай еңбек құралдары бар екеніне назар аудару.
Жеке жұмыс: өлең жаттату.
Ерте тұрып бұл ағай,
Сыпырады ауланы.
Тап-тұйнақтай етеді,
Ойнайтын бар алаңды.
"Тауық пен балапандар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Балаларда белгі бойынша әрекет ету біліктіліктерін дамыту, түрлі бағытта жүгіру мен еңбектеуге жаттықтыру.
"Шеңберге дәлде" ойын жаттығуы.
(дене тәрбиесі)
Мақсат-міндеттер. Балаларды әртүрлі тәсілдермен 0,5-1,5 метр арақашықтықтағы нысанаға (төмен, жоғары) лақтыруды жетілдіру; ептілік, мергенділік қабілеттерін дамыту.
"Көбелекті гүлге қондыр" ойыны.
(дене тәрбиесі)
Мақсат-міндеттер: сигнал бойынша алаңда жайылып жатқан гүлдердің кескіндеріне бір көбелектің бейнесін түстеріне сай қондыруға дағдыландыру; түстерді қабылдау, зейін, ойлау, кеңістікті бағдарлау қабілетін дамыту.
Құралдар: негізгі түстерге боялған көбелектер мен гүлдердің қағаздан кескіндері.
Еңбекке баулуға арналған тапсырма: үлескедегі тастар мен шыбықтарды жинау.
Мақсат-міндеттер: ұқыптылыққа, тазалыққа тәрбиелеу.
Еркін ойындар: түрлі-түсті борлармен асфальтта сурет салу.
	Құм мен топырақтың қасиетін бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: құм мен топырақтың қасиетін, олардың ұқсастығы мен айырмашылығын анықтау.
Құрғақ және дымқыл құмның түсін бақылау. Дымқыл (ылғалды) құмнан түрлі пішіндер мүсіндеуге болады, ал құрғақ құм шашылып, пішінді сақтай алмайды. Балаларға құмнан пішіндер мүсіндеп, айырмашылығына бірге көз жеткізуді ұсыну.
Көркем сөз.
Елден алғыс алатын
Өскен кезде ер болам.
Сәнді үйлер салатын
Құрылысшы мен болам.
"Жалауға қарай жүгір" қимыл-қозғалыс ойыны.
(дене тәрбиесі)
Мақсат-міндеттер: тәрбиешінің белгісі бойынша әрекет етуді үйрету. Балалардың зейіндерін, түстерді ажырату біліктіліктерін дамыту. Жүру мен жүгіруді жаттықтыру.
"Жидекті теріп алайық" ойын-жаттығуы.
(дене тәрбиесі)
Мақсат-міндеттер: балаларды алдын-ала алаңға таратылып жайылған жидектердің кескіндерін сигнал бойынша қорапшаға жинауға тарту; зейінді, кеңістікті бағдарлау, бір-біріне бөгет болмай қимылдауға бейімдеу.
Еңбекке баулуға арналған тапсырма: серуеннен қайту алдында ойыншықтарды реттеу.
Мақсат-міндеттер: балаларды қарапайым еңбек тапсырмаларын орындауға үйрету.
Балалардың шығарылған материалмен дербес ойын әрекеті.
Шығарылатын материал: күрекшелер, шелек, қалыптар, қарындаштар.
	Бұлттарды бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер. Балалардың табиғат пен табиғат құбылыстарына қызығушылықтарын арттыру. Табиғаттағы маусымдық өзгерістер туралы алғашқы түсініктерді бекіту: бұлт, жаңбыр, жел. Балаларды көк аспанда ақ бұлттарды бақылауға машықтандыру; бұлттардың ақ мамықтарға және тағы басқа бейнелерге ұқсайтындарына көңіл аудару. Заттардың түсін, көлемін білдіретін сын есімдермен байыту. Ересектердің сөзін түсінуге, қарапайым сұрақтарға (Не? Не істейді?) жауап беруге ынталандыру.
"Аспанда".
Бір бұлт шықты бие болып,
Бір бұлт шықты түйе болып,
Бір бұлт шықты шошқа болып,
Бір бұлт шықты қошқар болып.
Қ. Мырзалиев.
"Трамвай" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге мазмұны қарапайым қимылды ойындар ойнай білуді, балалардың қозғалысын басқа ойыншылардың қимылдарымен үйлестіре отырып, жұппен қозғалу қабілетін дамыту; түстерді тануға және оларға сәйкес қимыл-қозғалыстарын өзгертуге ынталандыру.
"Ирелеңдеген жолдармен" ойын жаттығуы.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, негізгі қимылдарды (жүруді) жетілдіру; асфальт бетіне салынған ирелеңдеген сызықтардың бойымен жүруге жаттықтыру.
"Көлік" сюжетті-рөлдік ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды кеңістікті бағдарлауға машықтандыру; ойын желісін түсініп, көлік жүргізушісі ретінде белгі бойынша бір бағытта, ешкімге соғылмай, жүгіруге бейімдеу.
Шығарылған материал: рөлдер, жол жүру белгілері.
Жолда жүру ережелерін еске түсіру.
Жеке жұмыс: құмда таяқшамен бұлттың суретін салу.
(сурет салу)
Еңбекке баулуға арналған тапсырма: үлескедегі ойыншықтарды реттеу.
Мақсат-міндеттер: ұқыптылыққа тәрбиелеу.
Балалардың шығарылған материалмен ойындары.
Сабын көпіршіктерімен ойнау.
	Құмырсқаны бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды жиі кездестіретін жәндікпен, олардың тіршілігімен, өмір сүрулері үшін маңызды жағдайлармен таныстыру. Құмырсқамен таныстыру.
Құмырсқа илеуін қарастыру. Ол неден тұрады? Шыбықтар, ағаш қабығы, топырақ – бұлардың барлығын кішкентай еңбекқор - құмырсқалар әкелген. Кішкентай тесіктер-бұл кіру жолы. Құмырсқалар ешкімге зиянын тигізбейді.
Өлең жаттау.
Еңбексүйгіш құмырсқа,
Ерте тұрып жұмысқа.
Күнде астық тасиды,
Толтырады ас үйді.
"Өз түсіңді тап" қимыл-қозғалыс ойыны.
(дене тәрбиесі)
Мақсат-міндеттер: кеңістікті бағдарлау, спектрдің негізгі түстерін ажырату біліктіліктерін қалыптастыру; белгі бойынша бір бағытта жүгіре білу қабілетін жетілдіру.
"Кім жылдам?" қимыл-қозғалыс ойыны.
(дене тәрбиесі)
Мақсат-міндеттер: допты қағып алуға жаттықтыру.
"Допты қақпаға тигіз" қимылды жаттығуы.
(дене тәрбиесі)
Мақсат-міндеттер. Балаларды допты тура бағытта 0,5-1,5 метр арақашықтыққа, "қақпа" астына домалатуға дағдыландыру; дәлдікке, ептілікке, зеректікке баулу.
Балалардың шығарылған материалмен дербес ойын әрекеті.
Шығарылатын материал: күрекшелер, шелектер, қалыптар, жыл мезгілдеріне сәйкес киінген қуыршақтар, машиналар.
Еңбек тапсырмасы: гүлзарда өскен гүлдерді суару.
Мақсат-міндеттер: қарапайым еңбек дағдыларын қалыптастыру; қамқорлыққа тәрбиелеу.
	Аула құстарын бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: аулада ұшып-қонып жүрген құстарды сыртқы келбетінің ерекшеліктері, қимылдары, дыбыстары арқылы ажыратуға баулу (торғай, қарға, сауысқан, көгершін, т.б.); бақылағыштыққа, қамқорлыққа тәрбиелеу.
«Торғай» саусақ жаттығуы.
(тіл дамыту және көркем әдебиет)
Торғай, торғай, (алақанды ашып-жабу)
Шиқ-шиқ! (екі қолды жоғары көтеру, қайта түсіру)
Қаптың аузын ашайын, (алақанды ашу)
Құстарға жем шашайын. (екі қолдың алақанын жан-жаққа сермеу)
"Жидек қандай?" жаттығуы.
(дене тәрбиесі)
Мақсат-міндеттер: сөйлеу қабілетін дамыту.
Қарақат қандай? (Қара, қызыл, кішкентай, қышқыл, ұсақ, дөңгелек.)
Таңқурай қандай? (Қызғылт, ірі, тәтті, шырынды.)
Құлпынай қандай? (Қызыл, тәтті, үлкен.)
"Ұядағы құстар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Шашыраңқы жүгіруге, бір-біріне соқтығысып қалмай, педагогтің берген белгісі бойынша әрекет етуге жаттықтыру.
"Құрсаудан құрсауға" қимылды жаттығуы.
(дене тәрбиесі)
Мақсат-міндеттер. Балаларды құрсаудан құрсауға аттап өту дағдыларын жетілдіру; тепе-теңдікті сақтауға, үйлесімді қимылдауға үйрету.
Еңбек тапсырмасы: құмды бір жерге үйіп, шелектерге салып, құмсалғышқа апару.
Мақсат-міндеттер: қарапайым еңбек әрекеттерін орындауға баулу.
Құмсалғыштағы ойын: "Ойыншықты құмда жасыр".
Бірнеше балаға түрлі-түсті текшелерді "жасыру" ұсынылады. Басқа балалар оларды іздейді.
Қалаулары бойынша ойнау.
Мақсат-міндеттер: тату ойнауға дағдыландыру

	Серуеннен оралу
	(мәдени-гигиеналық дағдылар, қоршаған әлеммен таныстыру)
Балаларды топқа тәртіппен кіруге машықтандыру; белгілі бір ретпен киіну және шешіну, әртүрлі ілгектерді қолдана білу әрекеттерін қадағалау; киіміндегі олқылықты байқау және оны өз бетінше, ересектердің көмегімен ретке келтіруге үйретуді жалғастыру.
Өз тобыма оралғаныма
Өте-өте қуанамын да,
Тыныш жерде әрдайым
Шаршағанымды байқамаймын. (Дина Ахметова)

	Гигиеналық шаралар
	Ересектің бақылауымен бетін, қолдарын ластанған кезде және тамақтың алдында өз бетінше жуу, беті мен қолын жеке орамалмен құрғатып сүрту, ересектің көмегімен өзін ретке келтіру. Жеке заттарды (қол орамал, орамал, тарақ, түбек) қолдануға баулу.
Алақандар қайда?
Тығылыпты сайда.
Қане, суға тосайық,
Жуынайық. (Д. Ахметова)

	Түскі асқа дайындық
	(мәдени-гигиеналық дағдылар)
Қажет болса, тамақтанар алдында балалармен бірге ойыншықтарды орнына жинау, қолдарын жуғызу.

	Түскі ас
	(мәдени-гигиеналық дағдылар)
"Қасықты дұрыс ұстап үйренеміз".
Балаларды қасықты дұрыс ұстауды үйрету бойынша жұмысты жалғастыру.
Ғажайып сәт.
Топқа қасықты ауызына дұрыс апармай, көжені шашыратып, үнемі көйлегін былғап алатын Данаға қуыршақ "келеді". Балалар қонақты сабырға шақырады. Оған "қуыр, қуыр, қуырмаш" санамағын айтып береді. Кейін тәрбиеші сәбилерге сиқырлы қасықтарын қолдарына алып, қуыршақ Камилаға көжені қалай жеу керектігін көрсетуді ұсынады. Соңында Камила балаларға алғысын білдіреді.

	Күндізгі ұйқы
	(мәдени-гигиеналық дағдылар, тіл дамыту және көркем әдебиет)
"Жұмсақ төсек" сөздерінен кейін, балалар тоқтап, қолдарын беттеріне қойып — "ұйықтайды".
Баланың психофизикалық әлеуетін қалпына келтіру. Желдету. Тыныштықты сақтау.

	Ұйқыдан тұру
	Ұйқыдан кейінгі шынығу жаттығуы.
Мақсат-міндеттер: өз денелеріне ұқыпты қарауға тәрбиелеу. Күннің екінші жартысына күш-қуат беру.
МГД: өз-өзіне қызмет көрсету дағдыларын бекіту (киімдерді жүйелі кию).
Жаттамақ оқу: "Мөлдір су". (дене тәрбиесі)

	Бесін ас
	Алдыңдағы түскі асқа назар аудару; үстел басында отыру әдебі мен тамақтану мәдениетіне баулуға бағытталған жеке жұмыс; әдептілік ережелері. (мәдени-гигиеналық дағдылар)

	Тәрбиеші
мен
балалардың
еркін
әрекеті
	«Отбасы» саусақ гимнастикасы.
(тіл дамыту және көркем әдебиет, дене тәрбиесі)
Мақсат-міндеттер. Балаларға сөздерді, сөз тіркестерін қосылып айтуға мүмкіндік беру. Қолды бүгіп, жазу, қолды шапалақтауды, саусақтарды бүгу және ашуды жетілдіру. Қуанышқа бөлену қабілеттерін дамыту, ересекке деген сенімділікті арттыру. Отбасы мүшелерінің аттарын атауға ынталандыру; қолдың ұсақ моторикасын дамыту.
Әр жолды айтқан сайын балалар саусағын бүгеді.
Мына саусағым - атам,
Мына саусағым - әжем,
Мына саусағым - әкем,
Мына саусағым - анам,
Мына саусағым - мен.
Әңгімелесу: «Менің атам мен әжем».
"Дәрігерде" сюжетті-рөлдік ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды дәрігер қызметімен таныстыру, медициналық құрал-жабдықтардың атауларын бекіту; ойын мақсатын жүзеге асыруға үйрету.
Сюжеттегі екі кейіпкердің өзара әрекеттесу (дәрігер — науқас), алмастырғыш ойыншықтармен жеке ойында ойыншық пен өз рөлін қатар алып жүру іскерліктерін қалыптастыру.
Ертегі аудиотаспаларын тыңдау.
Құралдары: ойында қолданылатын құрал-заттар, дәрігердің киімі.

	"Үйшік" үстел-үсті театры.
(тіл дамыту және көркем әдебиет)
Мақсат-міндеттер: балалардың ертегілер әлеміне деген қызығушылықтарын арттыру.
- Балалар, ертегілер басталды!
Театрға келіңдер!
Балалар орындықтарға отырады.
- Бүгін біз сендермен театрға келдік.
Жайғасып жайлы орынға,
Тамашалап көріңдер.
Құралдары: үстел үсті театрына, "Үйшік" ертегісіне, қатысты бейнелер мен кейіпкерлердің кескіндері, тіреушелер.
"Иә-иә-иә", "жоқ-жоқ-жоқ" ойыны.
(дене тәрбиесі)
Мақсат-міндеттер: балалардың ой шапшаңдығын, жағымды эмоцияларын дамыту.
Балалар, сендер дос бола білесіңдер ме? (Балалардың жауаптары).
- Қазір оны ойын барысында тексеріп көреміз. Мен сұрақтар қоямын, ал сендер «иә-иә-иә» немесе «жоқ-жоқ-жоқ» деп жауап бересіңдер. Келістік пе?
Достыққа берік боламыз? (Иә-иә-иә)
Достықты бағалаймыз? (Иә-иә-иә)
Бірге тату ойнаймыз? (Иә-иә-иә)
Достық қолын созамыз? (Иә-иә-иә)
Достың ашуына тиеміз? (Жоқ-жоқ-жоқ)
Ал қуаныш сыйлаймыз? (Иә-иә-иә)
Досты ренжітеміз? (Жоқ-жоқ-жоқ)
Достармен бірге шай ішеміз? (Иә-иә-иә)
Жарайсыңдар! Сұрақтарға дұрыс жауап бердіңдер.
	"Үйшік" ертегісі бойынша жұмбақтар шешу.
Жұмбақтар:
Сылдырдан қорқады,
Шошынып жортады. (Қоян)
Таңдайлары тақылдап,
Шулайтын бақылдап. (Бақа)
Итке ұқсас пішіні,
Ұнатпайды кісіні. (Қасқыр)
Сайқымазақ қулығы бар,
Барған жерде ұрлығы бар. (Түлкі)
Жазда қыдырады,
Қыста тынығады. (Аю)
Үй iшiн аралап,
Түнде көп жортады.
Қаптарды жарып,
Мысықтан қорқады. (Тышқан)
- Балалар, бұл қай ертегі кейіпкерлері?
- Дұрыс, "Үйшік" ертегісі!
«Кәмпитті қағазға ораймыз» дамытушы жаттығуы.
(сенсорика, қоршаған әлеммен таныстыру)
Мақсат-міндеттері. Балаларды сөздік нұсқауға және үлгіге сүйене отырып тапсырмаларды орындауға ынталандыру;
қимылдарды үйлестіруді, қолдың ұсақ моторикасын, «көз – қол» сенсомоторлық кеңістіктік координациясын дамыту;
берілген нысанға сай нақты әрекеттерді орындауға жаттықтыру.
Құрал-жабдықтар: шағын текшелер, цилиндрлер, шарлар, қағаз.
	""Шалқан" ертегісін рет-ретімен қой" дидактикалық ойыны.
(тіл дамыту және көркем әдебиет)
Мақсат-міндеттер: "Шалқан" ертегісі желісін пысықтау; ойлау, қабылдау, сөйлеу қабілетін дамыту.
- Балалар, алдарыңда бірнеше сурет бар. Бұл суреттерде қай ертегі кейіпкерлері салынған?
- Иә. Бұл "Шалқан" ертегісінің кейіпкерлері.
- Олай болса, ертегінің желісін еске түсіріп көрейік. Суреттерді рет-ретімен қойып көрейік.
- Шалқанды тартып шығаруға кім бірінші келді? Кім бірінші келді — әже ме, әлде немере қызы ма? Содан кейін не келді? Шалқанды тартуға, ең соңғы не келді?
- Суреттер бойынша алдымен не болғанын, содан кейін не болғанын айтып беріңдерші?
Тапсырма қайталанады.
Көркемсөзді оқу жаттығуы
(тіл дамыту және көркем әдебиет)
Дина Ахметова «Шай ішуге шақырамын»
Кел-кел, мысық,
Кел-кел, күшік,
Кел-кел, тауық,
Орын дайын.
Кіс-кіс, мысық,
Кә-кә, күшік,
Шиіп-шиіп, тауық.
Шайым дайын.
Мысыққа қаймақ,
Күшікке жілік,
Тауыққа бидай.
Ал кім шай ішеді?
	"Шұбар тауық" ертегісін тыңдау.
(тіл дамыту және көркем әдебиет)
Мақсат-міндеттер: "Шұбар тауық" ертегісі желісін пысықтау, кейіпкерлерді айтуға белсендіру; ойлау, қабылдау, сөйлеу қабілетін дамыту.
Ертегі тыңдап болғаннан кейін сұрақтар қою:
- Ертегі қалай аталады? (Шұбар тауық.)
- Ертегіде кімдер жылады? (Ата мен әже.)
- Жұмыртқаны не сындырды? (Тышқан.)
- Ал тышқан қалай дыбыстайды? (Пи-пи-пи.)
Сюжетті-рөлдік ойындар: «Қонақ шақыру».
(қоршаған әлеммен таныстыру, тіл дамыту және көркем әдебиет)
Балалардың коммуникативті қабілеттерін арттыру.

	
	"Шалқан" (рөлдерге бөлініп ойнау).
(тіл дамыту және көркем әдебиет)
Мақсат-міндеттер: балалардың "Шалқан" ертегісі желісін білу, ойлау, есте сақтау қабілеттерін жетілдіру; көркем сөзге, мәнерлеп сөйлеуге қызығушылықты арттыру.
Бір қызықты бастайық.
Балаларға ұнайтын,
Ертегіні бастайық.
Ерте-ерте, ертеде,
Болыпты екі қария.
Немересі тағы бар,
Ақылына көркі сай.
Күшігі мен мысығы,
Пысықтың ең пысығы.
Тышқан жатыр інінде,
Бітпейді оның ісі де.
Ата шалқан салыпты,
Жақсы өнім алыпты.
Жинайтын кез келгенде,
Көмекке бәрі барыпты.
Осылайша ертегі...
Жалғасыпты жайымен,
Бөлісіпті балалар,
Соңында өз ойымен.
	"Құмда жасырынған ойыншық".
(сенсорика, тіл дамыту және көркем әдебиет, қоршаған әлеммен таныстыру)
Мақсат-міндеттер: Балалардың сенсорлық тәжірибесін байытуды жалғастыру; саусақтардың ұсақ моторикасын дамыту үшін заттармен әрекет жасау, балалардың сенсомоторлық "көз бен қолды" үйлестіру. Балалардың түйсік, ойлау, елестету қабілеттерін дамыту; қоршаған заттар туралы алғашқы ұғымдарын жетілдіру.
"Шалқан" ертегісі бойынша саусақ театры.
Вагондар боп тізілеміз,
Жолға шығуға бекінеміз.
Ертегілер еліне сапар шегеміз,
Бір, екі үш, ертегіні тауып көреміз.
- Ал бізге ертегіні табу үшін, жұмбақ шешуді ұсынамын.
Балалар, ойланайық,
Жұмбақтың шешуін табайық
Шықпайды үйден,
Тоны жібектен.
Күндіз ұйықтайды,
Түнде дамыл таппайды.
Аңға барады,
Сол аңды үйден табады.
- Балалар: (мысық)
Үй ішін аралап,
Түнде көп жортады.
Қаптарды жарып,
Мысықтан қорқады.
- Балалар: (тышқан)
Адамға серік,
Күзетке берік.
- Балалар: (ит)
Бұлардың барлығы қандай ертегінің кейіпкерлері? (Шалқан ертегісінен).
	"Жұбын тап" ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды заттарды ортақ қасиеттері бойынша топтастыру амалдарына бейімдеу; ойлау қабілетін дамыту.
Құралдары: әрқалай үстелде жатқан түрлі топтарға жататын заттардың суреттер.
Суреттердің арасында жұптар бар. Мысалы: қасық пен шаңышқы, доп пен пирамида, көйлек пен шалбар, шәйнек пен кесе, шкаф пен орындық, т.б.
	"Не екенін көрсет" музыкалық - дидактикалық ойыны.
Мақсат-міндеттер: балаларда музыкамен ертегі кейіпкерлерін сәйкестендіре білу, қимыл-қозғалыстарын келтіре білу біліктілігін қалыптастыру.
(музыка)
Ойын жағдаяты: "Түлкі мен қояндар".
(дее тәрбиесі)
Мақсат-міндеттер: қимыл белсенділігіне ықпал ету, импульсивтілікті басу, ойын барысында ойын дағдылары мен тәртіп сақтау ережелерін дамыту.
	"Қиял-ғажайып ертегілер мен жан-жануарлар жайлы ертегілерді тап?" дидактикалық ойыны.
Мақсат-міндеттер: балалардың ертегілерге деген қызығушылықтарын арттыру; есте сақтау, елестету, ойлау, есте сақтау қабілеттерін жетілдіру.
- Балалар, сиқыр жайлы айтылатын ертегілер қалай аталатынын, айтшы?
- Ал жан-жануарлар жайлы айтылатын ертегілер қалай аталады?
- Қане, біз қай ертегі қиял-ғажайып ертегіге, ал қайсысы жан-жануарлар жайлы ертегіге жататынын анықтайық. Иллюстрация нұсқалары: "Күлшеқыз", "Ақшақар", "Үш аю", "Қолғап", "Қасқыр мен жеті лақ", "Қар ханшайымы".
(көркем әдебиет, қоршаған ортамен танысу)

	Серуенге дайындық
	"Тілалғыш түймелер мен баулар".
Мақсаты: балаларда өзіне-өзі қызмет көрсету дағдыларын қалыптастыру, аяқ киімнің бауын тағуды үйрету, түймелеудің басқа түрлерін қолдануға жаттықтыру, (түймелер, жапсырғыштар, жүгіртпелер).
	Ойын жаттығуы: "Киімді бүктеп үйренеміз".
Мақсаты: киімді дұрыс бүктеу біліктіліктерін қалыптастыру. балаларды өз киімдерін танып, атауға, өз шкафын белгіленуі (суреті) бойынша табуды үйрету.
	"Нені киесің?" дамытушы жаттығуы.
(қоршаған әлеммен таныстыру, тіл дамыту және көркем әдебиет)
Мақсат-міндеттер. Балаларды киіну тәртібіне баулу; киім үлгілерін атап, қайда киетінін айтып беруге ынталандыру. Белгілі бір ретпен киіну және шешіну, әртүрлі ілгектерді қолдана білуді, киімдерін шкафқа немесе орындыққа ұқыпты бүктеп қоюды бекіту. Балалардың сөздік қорын киім, аяқкиім атауларын білдіретін зат есімдермен байыту.
Құралдар: қуыршақтың киімдері (киім үлгілерінің жеке суреттері немесе жаңа киімдердің үлгілері).
	Мақсаты: өзін-өзі күту дағдыларын жетілдіру.
Жапсырғыш тағындыларды тағу, ағыту дағдыларын қалыптастыру, түймелеудің басқа түрлерін қолдануға жаттықтыру.
Аяқ киімді кию дағдысын қалыптастыру, ересектердің көмегімен түймені тағу, киімді шкафқа ілу. Шешіну бөлмесінде әдептілік ережелерін сақтауды үйретуді жалғастыру.
	Мақсаты: шкафтан далаға киетін аяқ киімін алу дағдысын қалыптастыру, көмек сұрау кезінде сөзбен өтініш білдіруге үйрету, қабылдау бөлмесінде өзін-өзі ұстауға үйрету.
Жазғы серуен кезіндегі ережелер:
- серуен кезінде бас киім немесе орамал тағу;
- ыстық ауа-райында, көлеңкеде ойнау (үлеске төбелдірігінде);
- күнге тіке қарамау, себебі бұл көру қабілетін нашарлатуы мүмкін;
- серуендеу кезінде әркім өз жеке стақанынан тек қайнатылған су ішуге болады;
- серуен кезінде жемістерді (алма және т.б.) жеуге болмайды, өйткені қол кір болады және оларда ауру тудыруы мүмкін микробтар көп.

	Серуендеу
	«Қауіпсіздік». Аулаға ұшып келген құстарды бақылау. Сауысқан
(қоршаған әлеммен таныстыру, тіл дамыту және көркем әдебиет)
Мақсат-міндеттері. Аулаға ұшып келетін құстарды (торғай, сауысқан, көгершін, қарға) бақылауды, оларды "құстар" деп атауға, негізгі дене бөліктерін байқату; құстардың қимылдары ерекшеліктерін еліктеуге ынталандыру; байқағыштыққа тәрбиелеу.
Бақылауда қауіпсіздікті, құстарға жақындамауды қадағалау.
Балалардың ұшқан құстарға аудару.
Ала қанат сауысқан,
Жауыр атқа жабысқан.
Ойда жауыр көрінсе,
Ойбайлатқан сауысқан.
Қырда жауыр көрінсе,
Қиқаңдатқан сауысқан.
"Мысық пен тышқандар" қимыл-қозғалыс ойыны .
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Үйлесімді қимылдауға, кейбір кейіпкерлердің қарапайым әрекеттерін жеткізе білуге ынталандыру. Кеңістікті бағдарлауға баулу. Қауіпсіздікті қадағалау.
- Тышқан шықты інінен,
"Сағат неше болды?"- деп,
Бауды тартып қалып еді,
Дүңгірледі барлық жер.
Тышқан қорқып қайтадан,
Кіріп кетті ініне.
Ересектер қол шапалақтайды, бала - "тышқан" "ініне" қашады , ал "мысық" оны қуалайды.
"Төбешіктен төбешікке" қимыл-қозғалыс ойыны.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, алға қарай ұмтыла қос аяқпен затқа дейін (10-15 сантиметр) секіруге жаттықтыру; зейінділікке, ептілікк тәрбиелеу.
Еңбек тапсырмасы: ойыншықтарды құмнан қағып, тазалап, қорапқа салу.
Мақсат-міндеттер: балаларды ұқыптылыққа, тазалыққа тәрбиелеу.
	Ауладағы өсімдіктерді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер.Табиғаттағы маусымдық өзгерістер туралы алғашқы түсініктерді қалыптастыруды жалғастыру (күн жылы, өсімдіктердің жапырақтары жасыл, жел жылы). Қоршаған ортадағы өсімдіктермен таныстыруды жалғастыру: жазда шөп, жапырақтар жасыл, гүлдер гүлдейтін түсіндіру. Балаларды таныған өсімдіктерді (терек, аққайың ағаштары) атауға, сұрақтарға жауап беруге, тақпақ жолдарын ілесіп айтуға ынталандыру.
Жасыл жапырақ,
Жасыл жапырақ
Үлкен ағаштағы
Өрнектелген құрақ. (Дина Ахметова)
Ойын-имитация (қимыл жаттығуы) "Жас қарағай".
(тіл дамыту және көркем әдебиет, дене тәрбиесі)
Мақсат-міндеттері. Балаларды авторлық шығармаларды тыңдауға үйрету. Оқып беруді суреттерді, қимылдарды көрсетумен сүйемелдеу. Балаларды педагогтің көмегімен өлеңді толық қайталауға ынталандыру.
Жас қарағай
Жас баладай
Қаз тұрды да, бойлайды.
Тауды аралай, тасты аралай,
Жүгіріп жел, ойнайды.
Ш. Мәмбетов
"Қол ұстасып жүру" ойыны.
(дене тәрбиесі)
Мақсат-міндеттер: белгі бойынша ортаға қозғалуға, екі шеңбер құра білуге дағдыландыру (орталар қарама қарсы жаққа айналады, қолдарын ұстамай бір жағына); ұжымдық сезімге тәрбиелеу.
Ойын жағдаяты: "Інде не тұрады?" - тышқанды ініне орналастыру үшін, тәрбиеленушілерге жағдай жасау.
Балаларға гүлдер бейнеленген боямақтар ұсыну.
Мақсат-міндеттер: балаларды қарындашты дұрыс ұстауды, қағазға ырғақты із қалдыруға үйрету.
Еңбек тапсырмасы: ойын аяқталғаннан кейін барлық заттарды жинастыру.
Мақсат-міндеттер: балаларды ұқыптылыққа, тазалыққа тәрбиелеу.
Трафареттармен жұмыс: "Жан-жануарлар" (бастыру, бояу).
(сурет салу)
Мақсат-міндеттер: жануарлар туралы ұғымдарды тиянақтау, ұсақ қол моторикасын, қабылдау қабілетін дамыту.
	Жолдың жүру бөлігін бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер. Жолда жүру ережелері жайлы түсініктерін қалыптастыру. (ересектердің қолынан ұстап жүру, жолдың жүру бөлігіне жүгіріп шықпау).
Мөлшерлі жүріс - қимыл белсенділігін меңгеру – баяу – жылдам.
Балалардың серуендегі шығарылған материалмен дербес әрекеті (құмда ойнау жиынтығы, доптар, көліктер).
Балалардың қалаулары бойынша ойындар.
"Балапандар мен күшік" қимыл-қозғалыс ойыны.
(дене тәрбиесі)
Мақсат-міндеттер: балаларды еліктеу қимылдарын жасауға ынталандыру; ойын желісіне, белгі бойынша бірінің соңынан бірі баяу жүру және бір бағытта жүгіру қабілеттерін жетілдіру; кеңістікті бағдарлау, зейін қабілеттерін, жағымды эмоцияларды дамыту.
Балапандар ұқсап балпаңдап жүруді көрсету.
Күшіктің жүгіріп келуін байқап - жан-жаққа тарап жүгіру.
Біз көңілді балапан үйректерміз,
Балпаң, балпаң етіп жүреміз.
Күшік келіп үрісе -
Жан-жаққа жылдам жүгіреміз.
Педагог балаларды, балапандарға жақсы еліктегендері үшін, мақтап жүреді.
"Тегіс жолмен жүреміз" ойын жаттығуы.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, алға қарай ұмтыла қос аяқпен затқа дейін (10-15 сантиметр) секіруге жаттықтыру.
Еңбек тапсырмасы: құмсалғыштың бетін қоқыс бұталардан тазалау.
Мақсат-міндеттер: ұқыптылыққа, тазалыққа тәрбиелеу.
Балалардың шығарылған материалмен дербес ойын әрекеті.
Далаға алып шығатын материалмен ойындар.
Мақсат-міндеттер: балаларды өз бетінше ойынға қажетті атрибуттарды іріктеп, таңдап алуға үйрету.
	Ауа-райын бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларға ауа райының құбылмалы екендігін, (жаңбырдан кейін ауадағы ылғалдылықты байқауға болатынын) көрсету; жапырақ, орындық, үлескенің дымқыл немесе құрғақ болғанын байқату; кешкі уақытта күн төмендеу түсіп, біраз салқындағанын байқату; байқағыштыққа, зеректікке тәрбиелеу.
Саусақ жаттығуы: "Ертегілер".
(тіл дамыту және көркем әдебиет)
Саусақтарымызды санайық, (Саусақтарды жұдырыққа түйіп, қайта ашу).
Ертегілерді айта бастайық: (Әр ертегіні атаған сайын саусақты бүгу)
Қолғап, Үйшік, Бауырсақ,
Есть Ақшақар қыз, Үш аю, Қасқыр менен жеті лақ.
Үш торайды ұмытпайық,
Шалқандыда білеміз,
Тыңдап, риза боламыз.
Балалар тәрбиешінің артынан қимыл-қозғалыстарды қайталайды.
"Сабалақ күшік" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру; балалалардың ойын мәтініне сәйкес қимылдау, қозғалыс бағытын тез өзгерте алу, ұстап алушының қолына түсіп қалмай, бір - бірін итермей жүгіре алу қабілеттерін дамыту.
"Допты қақпаға тигіз" қимылды жаттығуы.
(дене тәрбиесі)
Мақсат-міндеттер. Балаларды допты тура бағытта 0,5-1,5 метр арақашықтыққа, "қақпа" астына домалатуға дағдыландыру; дәлдікке, ептілікке, зеректікке баулу.
Практикалық жаттығу: "Тілалғыш күрекше".
Мақсат-міндеттер: өз бетімен шелекке құм салу, басып тығыздау, шелекті аударып пішін жасау дағдыларын қалыптастыру.
Еңбек тапсырмасы: құмсалғышты құмға, бір кішкене шелектен тасып, толтыру.
Мақсат-міндеттер: ұқыптылыққа, тазалыққа тәрбиелеу.
Балалардың шығарылған материалмен дербес ойын әрекеті.
	Желді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларға желді, жапырақтарға, шөпке, гүлдердің сабақтарына, жалауларға, бұлттарға қарап байқауға болатынын көрсету; желдің баяу және қатты соққанын байқауға дағдыландыру; зеректікке, табиғи құбылыстарға деген қызығушылықты арттыру.
Апта тақырыбы бойынша қоштасу шеңбері.
Ертегілер елінен,
Көп "ертегілер" келіпті.
Оқысың деп балалар,
Соңдарынан еріпті.
Ертегілер жақсыға,
Шақырыпты ұл-қызды.
Кейіпкерге айналып,
Жарқыратты жұлдызды.
"Әткеншек" қимыл-қозғалыс ойыны.
(дене тәрбиесі)
Мақсат-міндеттер: балаларды шеңберге тұрып, бойымен жүруге және жүгіруге бейімдеу; вестибуляр аппатарын дамыту; ептілікке, ұйымшылдыққа тәрбиелеу.
Ақырын-ақырын итеріп,
Әткеншекті қозғалтамыз.
Жылдам-жылдап жүгіріп,
Шеңберді айналдырамыз.
Д. Ахметова.
Педагог барлық балалардың бірыңғай қимылдауын қадағалап жүру керек. Шеңбер бойымен жүргізу үшін, балаларды бір жаққа бұрып, беттерін шеңбер ортасына қарату керек. Балалардың ойынды меңгерудегі басты міндеті - аса жылдам жүгірмеу. Әрбір бала қимылдау кезінде шеңбердің бір жақ бойымен жүріп, бүкіл шеңбердің жылжып жатқанын бақылайды.
"Құрсаудан құрсауға" қимылды жаттығуы.
(дене тәрбиесі)
Мақсат-міндеттер. Балаларды құрсаудан құрсауға аттап өту дағдыларын жетілдіру; тепе-теңдікті сақтауға, үйлесімді қимылдауға үйрету.
Еңбек тапсырмасы: ойын аяқталғаннан кейін барлық заттарды жинастыру.
Мақсат-міндеттер: балаларды ұқыптылыққа, тазалыққа тәрбиелеу.

	Серуеннен оралу
	Қолды сабындау және түзу қимылдармен жууды үйретуді жалғастыру, қолды жуғаннан кейін сығуды үйрету. Қолдарын өз орамалдарымен сүртіп, орнына ілу біліктіліктерін бекіту.
"Балалар қолдарын жуады" тақырыбы бойынша иллюстрациялар қарастыру және сол бойынша әңгімелесу.
"Біз қолымызды қалай жуамыз" дидактикалық ойыны.
Мақсаты: қолды жуу дағдыларын жетілдіру.
Жаттамақ оқу: "Мөлдір су".

	Кешкі ас
	Алдыңдағы түскі асқа назар аудару; үстел басында отыру әдебі мен тамақтану мәдениетіне баулуға бағытталған жеке жұмыс; әдептілік ережелері. (мәдени-гигиеналық дағдылар)

	Тәрбиеші
мен
балалардың
еркін
әрекеті
	Кітап бұрышында: өткен тақырыптар бойынша суреттерді қарау, сипаттап айту; ертегілерді есте жаңғырту, кейіпкерлердің сөздерін қайталау. (тіл дамыту және көркем әдебиет)
Кітаптар көрмесі.
Мақсат-міндеттер: балаларға кітаптарды қарауға деген қызығушылығын, әдептілікке, көркем сөзге деген сүйіспеншілікті қалыптастыру.
- Балалар, әтешті қандай ертегілерді кездестіруге болады? ("Қоянның үйшігі", "Аңдардың қыстауы", "Мысық, әтеш және түлкі", "Тауық пен әтеш".)
- Дұрыс, жарайсыңдар! Қане, есімізге түсірейікші «Қоянның үйшігі» ертегісінде әтеш қандай? (Батыл, ержүрек, батыр.)
- Дұрыс, ал "Мысық, әтеш және түлкі" ертегісінде әтеш қандай? (Тілазар.)
- Дұрыс, жарайсыңдар! Әтеш "Тауық пен әтеш" ертегісінде қандай? (Қыңыр, тілазар.)
Балалар бірден жауап бермей жатса, педагог өзі айтып, балаларға қайталатады.
Құралдар: белгілі ертегілер кітапшалары, кітап сөрелері.
Музыкалық аспаптармен ойындар. Білім күніне арналған әндер тыңдату. (шығармашылық дағдылар, музыка)
Өнер бұрышында ойыншықтар тақырыбында сурет салу, мүсіндеу, жапсыру, құрастыру. (шығармашылық, сурет салу, мүсіндеу, жапсыру, құрастыру)
Қолдың ұсақ және ірі моторикасын дамытатын ойындар. (танымдық дағдылар)

	Үйге қайту
Ата-анаға кеңес
	"Жанұядағы кітап. Отбасылық оқу" тақырыбына кеңес.
Ата-аналарға кеңес беру: «Не жақсы, не жаман?»
	"Баланы бейнелеу өнеріне баулимыз" тақырыбына кеңес.
	"Тәрбиелеуге көмектесетін жақсы мультфильмдер" тақырыбына кеңес.
	Ата-аналарға кеңес беру: «Балаға сыпайы болуға қалай көмектесуге болады»
	"Ересектердің зиянды әдеттері және олардың балалардың салауатты өмір салтына әсері" тақырыбына кеңес.


